hu es it hu hu hu hu hu sk hu hu en hu hu hu hu hu hu hu hu hu hu hu hu hu hu hu hu en hu hu sk hu en hu hu hu hu hu hu hu hu hu hu hu es it
Mi kell ahhoz, hogy extrém túrázó legyél? - Mecsek Háza
Ha azt gondolod, hogy csak a vakmerő és a hegyi túrákhoz, extrém sportokhoz szokott csapat képes legyőzni a sötét mélységet, a szűkületek, vagy éppen hatalmas szakadékok uralta barlangokat, tévedsz!
Ha átlagos a kondíciód, de bátor vagy és nem rettensz meg a kihívásoktól Te is képes vagy, hogy teljesítsd az extrém túránkat a kiépítetlen Trió-barlangban!
A minap az Alföld szinte kellős közepéről,  a jászszentlászlói Szent László Általános Iskolából érkeztek hozzánk overallos túrára.
Igaz, volt aki megrettent a barlang bejáratánál és nem tartott velünk, ám a legtöbben zokszó nélkül követték a túravezetőnket, Marcit.  Hovatovább voltak olyanok is, akik amikor meglátták a bejáratnál a szűk hasadékot, akkor gyorsan kihátráltak, ám nem sokkal később, mégis velünk tartottak a túrára…és nem bánták meg!
A túrán készült fotók híven tükrözik az extrém barlangtúra hangulatát!
Indulás előtt a Trió-barlang bejáratánál.
Túravezetőnk ezen a szép késő tavaszi napon Marci volt, akinek a vidámsága hamar átragadt az először kissé meghökkent csapatra!
A barlang legmélyebb termében, miután leereszkedtünk a 8 méteres mélységbe.
Bizony kell kúszni is a barlangban, négykézláb!
A Trió-barlang végpontján kis meglepetés is várta az extrém túrázókat!
A Trió ékessége a búboskemence. Kora 300 000 év, idősebb mint az humán emberi faj kialakulása.
Az ötödikesek osztályfőnöke se rettent meg a kihívástól, sőt!
A túrán elfáradt csapat!
Mecsek Háza - szállás és barlangtúra
A Mecsek Háza Egyesület számára rendkívül fontos a személyi jövedelemadók 1%-ékából beérkező összeg, hiszen kiemelten közhasznú szervezet, mely ennek segítségével tartja fönt magát.
Az egyesület kiemelten közhasznú tevékenységei közé tartozik:
A Mecsek Háza – barlangturisztikai központ fenntartása
Ingyenes túrák, erdei iskolák szervezése állami otthonokban élő hátrányos helyzetű gyerekeknek
Környezetvédelmi táborok szervezése nehéz helyzetű gyerekek számára
Kérjük, ha Ön is egyetért céljainkkal, segítse munkákat, és támogassa adója 1%-ával egyesületünket!